ધનસુરા તાલુકાની 3 ગ્રામ પંચાયતો શિણોલ,નવી શિણોલ અને નારણપુરા કંપા ગ્રામ પંચાયતના પરિણામો જાહેર કરાયા હતા. પરિણામો જાહેર થતા વિજેતા ઉમેદવારોએ અબીલ ગુલાલ ઉડાડી વિજય મનાવ્યો હતો. ધનસુરા તાલુકા પંચાયત કચેરી ખાતે ચૂંટણી પરિણામો જાહેર કરાયા હતા. ધનસુરા મદદનીશ તાલુકા વિકાસ અધિકારી યોગેશભાઈ પંડ્યા તથા ઉર્વીશભાઈ મહેરીયા સહિતના અધિકારીઓની દેખરેખ હેઠળ પરિણામો જાહેર કરાયા હતા. ધનસુરા પી.એસ.આઈ કેતનભાઇ વ્યાસ સહિત પોલીસ સ્ટાફનો ચુસ્ત પોલીસ બંદોબસ્ત ગોઠવાયો હતો. મેઘરજ તાલુકામાં ૮ ગૃપ ગ્રામપંચાયતની ચૂંટણીની મતગણતરી મામલતદાર કચેરી ખાતે કરવામાં આવી હતી. પરિણામ જાહેર થતાં બાંઠીવાડા ગૃપ ગ્રામપંચાયતના વોર્ડ નં-૩માં બંને ઉમેદવારોને એક સરખા મત મળતાં ચિઠ્ઠી ઉછાળી હતી. જ્યારે માલપુર અને ભિલોડા શાંતિપૂર્ણ મતદાન થયું હતું.